Alerse Andino nacionālais parks
Alerse Andino nacionālais parks (spāņu: Parque nacional Alerce Andino) ir 1982. gadā izveidots nacionālais parks Čīles dienvidu daļā, Loslagosas reģionā. 393 km2 lielais parks atrodas pie Relonkavi līča uz austrumiem no Puertomontas. Parka teritorijā aug apdraudētā Patagonijas ciprese (Fitzroya cupressoides), bet no apdraudētajiem dzīvniekiem šeit mīt pasaulē mazākais briedis Dienvidpudubriedis (Pudu puda) un somainis, mikrobiotērijs Dromiciops gliroides.